Ramūnas Gadliauskas

Ramūnas Gadliauskas (g. 1967 m. rugsėjo 28 d. Keblonyse, Anykščių rajonas) – teisininkas, teisėjas, Panevėžio apygardos administracinio teismo vadovas, buvęs Anykščių rajono apylinkės teismo pirmininkas.

 Biografija 
1985 m. baigė Anykščių Jono Biliūno vidurinę mokyklą. Nuo 1985 m. iki 1992 m. (su pertrauka tarnybai sovietinėje kariuomenėje) Vilniaus universiteto Teisės fakultete studijavo teisę, įgijo teisininko kvalifikaciją.

Nuo 1991 m. birželio mėn. iki 1993 m. lapkričio mėn. Anykščių rajono apylinkės prokuratūros (Nusikaltimų tyrimo departamentas prie LR generalinės prokuratūros) stažuotojas, tardytojas, nuo 1993 m. lapkričio mėn. Anykščių rajono apylinkės teismo teisėjas, nuo 1996 m. teismo pirmininkas, nuo 1999 m. balandžio mėn. Panevėžio apygardos administracinio teismo pirmininkasNTA informacija .

Lietuvos teisininkų draugijos narys (nuo 1993 m.), Lietuvos teisėjų asociacijos valdybos narys (nuo 2006 m.).

Anykščių Jono Biliūno gimnazijos Garbės galerijos narys (nuo 2006 m.).

Vedęs. Žmona Daiva Vasiulytė-Gadliauskienė (g. 1967 m.), teisininkė, teisėja. Sūnus Žilvinas (g. 1990 m.). Duktė Rugilė (g. 1997 m.)Anykštėnų biografijų žinynas.

Moka rusų bei anglų kalbas.

 Šaltiniai 

Kategorija:Lietuvos administracinių teismų pirmininkai